Noi detalii despre starea de sănătate a medicul rănit la Spitalul din Neamț. Tătaru: "Sperăm să aibă o evoluţie bună“.
Nelu Tătaru a vorbit despre starea de sănătate a medicul rănit la Spitalul din Piatra Neamț. Soţia lui Cătălin Denciu a ajuns şi ea în Belgia.
Medicul rănit în incendiul de la Secţia ATI a Spitalului Judeţean Piatra Neamţ, Cătălin Denciu, a suferit prima intervenţie chirurgicală, iar soţia sa a ajuns şi ea în Belgia. "Noi sperăm să aibă o evoluţie bună", a spus, miercuri seara, ministrul Sănătăţii, Nelu Tătaru.Tătaru a spus, miercuri, la B1 TV, că medicul rănit la ATI Piatra Neamţ a suferit o intervenţie chirugicală şi a scăpat de dializă."Ieri (marți – n.r.) a suferit prima intervenţie chirurgicală de excizie şi cu alogrefe pentru o primă parte. A scăpat, să spun aşa, de dializă. A ajuns şi soţia astăzi (miercuri – n.r.) la dânsul, noi sperăm să aibă o evoluţie bună. Această săptămână este o săptămână de a trata leziunile chirurgical", a spus Tătaru.Medicul Cătălin Denciu de la Spitalul Județean Piatra Neamț a fost transferat de la București la Bruxelles după ce a suferit arsuri grave când a încercat să salveze pacienții din incendiul izbucnit sâmbătă în Terapia Intensivă a spitalului.